Wikipédia-vita:Szavazás/Javaslatok/Híres X keresztnevű emberek

message: Mivel úgy tűnik, a 2. verzió kapja a legnagyobb támogatást, annak megfelelően, egységes szerkezetben ideírtam egy lehetséges szavazási szöveget. Ha jónak látod, emeld be a szavazási javaslatodba. Ha esetleg valamit rosszul írtam, javítsd át bátran! – Malatinszky vita 2017. február 3., 15:46 (CET)
*A: Minden keresztneves szócikkből kerüljön törlésre a név híres viselőit felsoroló szakasz.
*B: Nem szükséges változtatás a jelenlegi gyakorlathoz képest.
*C: Csak bizonyos előre meghatározott, zárt kritériumoknak megfelelő hírességek felsorolását engedjük meg; ezek: a Kossuth- és Széchenyi-díjasok; állami művészeti díjasok; Nobel-díjasok; vezető közéleti személyek (miniszterek, pártelnökök); olimpiai, világ- és Európa-bajnoki aranyérmesek; a csak ezen a keresztnéven ismert személyek; valamiben egyedi (első illetve utolsó) személyek. Gyakori név esetén a név híres viselőit „Művészek”, „Sportolók”, „Tudósok”, „Közéleti személyek”, „Történelmi személyek” csoportokba rendezzük. Az egyes csoportokban legfeljebb 10 név szerepelhet. A felsorolást egy keresőlink követi, amelyre kattintva keresési eredményként megjelenik a magyar Wikipédia összes olyan szócikke, amelynek címében az adott név szerepel.
*D: A szakaszban csak egy keresőlinket jelenítünk meg, amelyre kattintva keresési eredményként megjelenik a magyar Wikipédia összes olyan szócikke, amelynek címében az adott név szerepel.
A szavazás módja és kiértékelése: A szavazók az A, B, C, D betűk megfelelő sorrendben való leírásával rangsorolják a fenti négy opciót. Például „DABC” jelöli azt, hogy a szavazónak a D változat a legszimpatikusabb, ezután az A változat következik, majd a B a következő legrokonszenvesebb, és a legkevésbé a C változatnak örülne. A szavazás lezárása után Condorcet-módszerrel határozzuk meg a végeredményt.
– Malatinszky vita 2017. február 3., 15:46 (CET)
Köszönöm a segítséget. Alapvetően tetszik. Egy kicsit még pontosítom a C-t ilyen formában, hogy a „gyakori név” fogalma is egyértelmű legyen.
*C: Néhány gyakori név kivételével legfeljebb 10 olyan híresség felsorolását engedjük meg, akik bizonyos zárt, előre meghatározott kritériumoknak megfelelnek, ezek: a Kossuth- és Széchenyi-díjasok; állami művészeti díjasok; Nobel-díjasok; vezető közéleti személyek (miniszterek, pártelnökök); olimpiai, világ- és Európa-bajnoki aranyérmesek; a csak ezen a keresztnéven ismert személyek; valamiben egyedi (első illetve utolsó) személyek. Gyakori név esetén a név híres viselőit „Művészek”, „Sportolók”, „Tudósok”, „Közéleti személyek”, „Történelmi személyek” csoportokba rendezzük. Az egyes csoportokban legfeljebb 10 név szerepelhet. A felsorolást egy keresőlink követi, amelyre kattintva keresési eredményként megjelenik a magyar Wikipédia összes olyan szócikke, amelynek címében az adott név szerepel. (Gyakori név, ha a keresőlink 100-nál 500-nál több találatot ad ki.) – Dodi123 vita 2017. február 3., 16:51 (CET)
replies: text: A gyakori névhez a 100 találat kevés, ha azt vesszük figyelembe, hogy abból 50 felsorolható lehet. Megnézve a leggyakoribb nevekre adott találatok számát, ezt 500-ra javítottam. – Dodi123 vita 2017. február 3., 17:10 (CET)
Ezekkel a kiegészítéseiddel jó lesz szerintem. Malatinszky vita 2017. február 3., 20:35 (CET)
thread_title: A szavazás javasolt szövege a Condorcet-módszer alkalmazásával